# name
El gimnàs com a escenari de poder: una mirada fenomenològica a les experiències femenines

# metadata.dc.description[].value
Treballs Finals de Grau Antropologia Social i Cultural, Facultat de Geografia i Història, Universitat de Barcelona, Curs: 2024-2025, Tutor: Lundsteen, Martin

# metadata.dc.description.abstract[].value
Aquest treball analitza les experiències corporals de dones joves en gimnasos hipermasculinitzats, centrant-se en la sala de màquines del gimnàs municipal del meu poble. A través d’una etnografia de proximitat i entrevistes semiestructurades, s’exploren les dinàmiques de poder, vigilància i resistència que travessen la seva pràctica esportiva. L’estudi parteix d’una perspectiva fenomenològica i es fonamenta en les aportacions de Foucault, Butler, Bartky i Bourdieu, entre altres.
Les dades recollides evidencien que la mirada masculina, la distribució de l’espai, els sons permesos i els ideals corporals operen com a dispositius de control simbòlic, generant formes d’autocensura i d’estratègia entre les dones. Malgrat això, les participants també desenvolupen formes d’agència quotidiana per adaptar-se, resistir i reapropiar-se de l’espai.
El gimnàs, lluny de ser un espai neutre, funciona d’escenari on es negocia constantment la legitimitat dels cossos. Aquest treball contribueix a visibilitzar les tensions emocionals, socials i simbòliques que configuren la vivència femenina dins d’un entorn aparentment inclusiu però fortament estructurat pel gènere.

# metadata.dc.rights[].value
cc-by-nc-nd (c) Albert Xivillé, Laia, 2025

# metadata.dc.source[].value
Treballs Finals de Grau (TFG) - Antropologia Social i Cultural

# metadata.dc.title[].value
El gimnàs com a escenari de poder: una mirada fenomenològica a les experiències femenines